text: Voldsom brand på gård
  08 marts 2016 kl. 09.28
  En voldsom brand er tirsdag formiddag brudt ud på gården ved Vamdrup.
  Branden opstod i halmlængen, mens man flyttede rundt på halmen. Branden er så voldsom, at Beredskabsstyrelsen i Haderslev også er blevet tilkaldt.
  Vagtchef Henrik Dam ved Syd- og Sønderjyllands Politi siger til TV SYD, at man regner med branden er opstået fra gnister eller varme fra de maskiner, der har kørt med halmen, men den endelige brandårsag er ikke klarlagt.
  Hverken dyr eller mennesker har været i fare.
  
  